ಮತ್ತೆ ಸಿಎಸ್ಕೆ ತಂಡಕ್ಕೆ ವಾಪಸ್ಸಾಗ್ತಾರಾ ರೈನಾ..? ಐಪಿಎಲ್ ಟೂರ್ನಿಗಾಗಿ ಯುಎಇಗೆ ತೆರಳಿದ್ದ ಸುರೇಶ್ ರೈನಾ ಟೂರ್ನಿ ಆರಂಭಕ್ಕೂ ಮುನ್ನವೇ ಸಿಎಸ್ಕೆ ತಂಡದಿಂದ ಹೊರನಡೆದಿದ್ದರು, ಚೆನ್ನೈ ಸೂಪರ್ ಕಿಂಗ್ಸ್ ತಂಡದ ಮ್ಯಾನೇಜ್ಮೆಂಟ್ ಜತೆ ರೈನಾ ಕಿರಿಕ್ ಮಾಡಿಕೊಂಡು ತಾಯ್ನಾಡಿಗೆ ಮರಳಿದ್ದಾರೆ ಅಂತಾ ಹೇಳಲಾಗಿತ್ತು. ಆದ್ರೀಗ ಭಾರತಕ್ಕೆ ವಾಪಸ್ಸಾದ ಬಗ್ಗೆ ಸ್ವತಃ ಸುರೇಶ್ ರೈನಾ ಕಾರಣ ಬಿಚ್ಚಿಟ್ಟಿದ್ದಾರೆ. ನನ್ನ ಹಾಗೂ ಸಿಎಸ್ಕೆ ಟೀಂ ಮ್ಯಾನೇಜ್ಮೆಂಟ್ ನಡುವೆ ಯಾವುದೇ ಗೊಂದಲವಿರಲಿಲ್ಲ. ತಾಯ್ನಾಡಿಗೆ ವಾಪಸ್ಸಾಗೋದು ನನ್ನ ವೈಯಕ್ತಿಕ ನಿರ್ಧಾರವಾಗಿತ್ತು,ನನಗೆ ಮಹೇಂದ್ರ ಸಿಂಗ್ ಧೋನಿ ತುಂಬಾನೇ ಮುಖ್ಯ ಹಾಗೂ ನಾನು ಕೈಗೊಂಡಿದ್ದು ಬಹಳ ಕಠಿಣ ನಿರ್ಧಾರವಾಗಿತ್ತು ಅಂತಾ ಹೇಳಿದ್ದಾರೆ. ನಾನು ಭಾರತಕ್ಕೆ ಮರಳಿ ಕ್ವಾರಂಟೈನ್ ಆಗಿದ್ದರೂ ಸಹ ನನ್ನ ಪ್ರ್ಯಾಕ್ಟಿಸ್ನ್ನ ಮುಂದುವರಿಸಿದ್ದೇನೆ . ಹೀಗಾಗಿ ನೀವು ಯಾವಾಗ ಬೇಕಿದ್ರೂ ಯುಎಇನಲ್ಲಿ ಸಿಎಸ್ಕೆ ಜೆರ್ಸಿಯನ್ನ ನನ್ನನ್ನ ನೋಡಬಹುದು ಅಂತಾ ಹೇಳೋ ಮೂಲಕ ಹೊಸ ಸುಳಿವನ್ನ ನೀಡಿದ್ದಾರೆ.